Nyhed : EM-billetsalg er åbnet | Svømmesport
EM-billetsalg er åbnet
09-11-2016 14:20:00:
Billetsalget til EM 2017 i Royal Arena, København den 13.-17. december 2017 er nu skudt i gang. Find alle nyttige links her!
Når startskuddet til næste års EM i svømning lyder, så bliver det den første sportsbegivenhed i den splinternye Royal Arena i Købenavn. De fem dage, som EM strækker sig over, bliver spækket med svømning i højeste klasse, når de bedste svømmere fra et hav af forskellige europæiske nationer skal kæmpe om eftertragtede finalepladser og podieplaceringer og du har nu muligheden for at blive en del af det hele.
Til EM 2017 vil du kunne købe formiddagsbilletter (indledende heats), aftenbilletter (finaler), dagsbilletter, weekendbilletter og ikke mindst et partoutkort, så du har muligheden for at overvære alle mesterskabernes fem dage. Prisen for en billet til en finale starter for voksne ved 125 kr., mens de dyreste koster 400 kr.
Du kan finde alt information om EM 2017 på Euroswim’s officielle hjemmeside og du kan finde et direkte link til billetsalget her.
Yderligere kan du se hele programmet for EM her samt følge Euroswim på Instagram og Facebook.